కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధనుష్ సినిమాలోంచి తప్పుకున్న షామిలీ
బేబీ షామిలీగా పేరు తెచ్చుకుని అనంతరం 'ఓయ్' సినిమాతో హీరోయిన్ అయిన షామిలీ చాన్నాళ్ల తర్వాత మళ్లీ సినిమాలబాట పట్టింది.
TNN | Updated:
Feb 11, 2016, 06:08PM IST
ధనుష్ సినిమాలోంచి తప్పుకున్న షామిలీ
బేబీ షామిలీగా పేరు తెచ్చుకుని అనంతరం 'ఓయ్' సినిమాతో హీరోయిన్ అయిన షామిలీ చాన్నాళ్ల తర్వాత మళ్లీ సినిమాలబాట పట్టింది. వచ్చీ రావడంతోనే కోలీవుడ్‌లో రెండు, మలయాళంలో ఒక సినిమా ఛాన్సులు కొట్టేసింది. అందులో ఒకటి దురై సెంతిల్ కుమార్ దర్శకత్వంలో ధనుష్ సరసన చేయనున్న కోడి సినిమా కావడంతో ఆమె ఆనందానికి మరింత అవదుల్లేకుండా పోయాయి. కానీ ఆ ఆనందం ఎంతో కాలం నిలవలేదు. గత ఆగస్టులో ఈ ప్రాజెక్టు గురించి మొదటిసారి ట్వీట్ చేసిన ధనుష్... 2015 అక్టోబర్‌లో సినిమా సెట్స్‌పైకి వెళ్తుందని తెలిపాడు. ఆ తర్వాత అది కాస్తా డిసెంబర్‌లో షూటింగ్ ప్రారంభించాలని భావించారు. కానీ అది కూడా కుదరలేదు. చివరకి 2016 జనవరిలో ఈ సినిమా షూటింగ్ ప్రారంభమైంది. కానీ ఇప్పుడు ఆ సినిమా కోసం టైమ్ స్పెండ్ చేసేంత తీరక షామిలీకి లేదు. ఎందుకంటే, తాను అనుకున్న షెడ్యూల్ ప్రకారం జనవరి తర్వాతి డేట్స్‌ని ఇతర సినిమాలకి ఇచ్చేసిందామె. అందుకే ఏం చేయాలో అర్థం కానీ ధనుష్-దురై సెంతిల్ కుమార్‌లు.. షామిలీతో మాట్లాడి.. ఓ అవహాగనకి వచ్చారు. షామిలీని ఈ ప్రాజెక్టు నుంచి తప్పించి ఆమె స్థానంలో 'ప్రేమమ్' ఫేమ్ మడొన్నాని తీసుకోవాలని డిసైడ్ అయ్యారు. తర్వాత షామిలీతో మరో సినిమా చేయడానికి సుముఖత వ్యక్తంచేసిన ధనుష్.. అందుకు ఆమెని ఒప్పించడంతో ప్రాబ్లం ఈజీగానే సాల్వ్ అయింది. అన్నాదమ్ముళ్ల పాత్రలో ధనుష్ డబుల్ రోల్స్ చేస్తున్న ఈ సినిమాలో సీనియర్ ధనుష్ సరసన త్రిష హీరోయిన్‌గా కనిపించనుంది.